Document ID: /roh_data/filtered/fineweb-2-filterrobots_roh.jsonl.gz/36069

Tiefbauamt
Uffizi da construcziun bassa
Ufficio tecnico
La Regenza ha approvà il project da via per meglierar e per sanar cunter canera la via d'Engiadina tranter la punt Son Valentin e Tschern. Il traject da via d'ina lunghezza da circa 3,5 kilometers sco er ils mirs simpels ed ils mirs da sustegn èn per part en in nausch stadi architectonic. Ultra da quai manca per gronda part ina chinetta da la vart da la val. L'ur da la via na po pervia da quai betg pli supportar la chargia dals vehichels grevs.
En il rom dal project vegnan tranter auter construids in profil traversal da la via ch'è confurm a las normas ed i vegn renovada la structura da la via, quai per pudair garantir la capacitad da chargia da la via ed augmentar il confort da viagiar. Ultra da quai vegnan las construcziuns da sustegn existentas e manglusas renovadas respectivamain cumplettadas. A medem temp sanescha la vischnanca da Scuol il sutpassadi donnegià La Fuorcha e l'access a Sur En. Ils custs totals dal project importan circa 20,5 milliuns francs.